CELEX: 62021TN0411
Language: sl
Date: 2021-07-08 00:00:00
Title: Zadeva T-411/21: Tožba, vložena 8. julija 2021 — Alfa Acciai/Komisija

4.10.2021   
            
            
               SL
            
            
               Uradni list Evropske unije
            
            
               C 401/10
            
         
      Tožba, vložena 8. julija 2021 — Alfa Acciai/Komisija
      (Zadeva T-411/21)
      (2021/C 401/12)
      Jezik postopka: italijanščina
      
         Stranki
      
      
         Tožeča stranka: Alfa Acciai SpA (Brescia, Italija) (zastopniki: D. Fosselard, D. Slater in G. Carnazza, odvetniki)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  — i.
               
               
                  Uniji, ki jo zastopa Komisija, naloži plačilo zamudnih obresti od zneska 7 175 000 EUR po obrestni meri, ki jo Evropska centralna banka (ECB) uporablja v svojih operacijah glavnega refinanciranja, ki velja na prvi koledarski dan meseca, v katerem se izteče rok za plačilo, povečani za tri odstotne točke in pol, za obdobje od 9. marca 2010 do 14. novembra 2017, pri čemer se znesek teh obresti zmanjša za obresti v višini 260 968,15 EUR, ki jih je tožeča stranka že prejela, skupaj torej .2 222 073,29 EUR, ali, podredno, plačilo zamudnih obresti izračunanih po obrestni meri, ki jo Splošno sodišče šteje za primerno;
               
            
                  — ii.
               
               
                  Uniji, ki jo zastopa Komisija, naloži plačilo zamudnih obresti od zneska iz točke (i) zgoraj za obdobje od 14. novembra 2017 do datuma dejanskega plačila po obrestni meri, ki jo ECB uporablja v svojih operacijah glavnega refinanciranja, ki velja na prvi koledarski dan meseca, v katerem se izteče rok za plačilo, povečani za tri odstotne točke in pol, ali, podredno, po obrestni meri, ki jo Splošno sodišče šteje za primerno;
               
            
                  — iii.
               
               
                  podredno glede na točko (ii) zgoraj, Uniji, ki jo zastopa Komisija, naloži plačilo zamudnih obresti od zneska iz točke (i) zgoraj za obdobje od 2. marca 2021 do datuma dejanskega plačila po obrestni meri, ki jo ECB uporablja v svojih operacijah glavnega refinanciranja, ki velja na prvi koledarski dan meseca, v katerem se izteče rok za plačilo, povečani za tri odstotne točke in pol, ali, podredno, po obrestni meri, ki jo Splošno sodišče šteje za primerno;
               
            
                  — iv.
               
               
                  poleg tega oziroma podredno sklep Komisije z dne 30. aprila 2021, ref. Ares(2021) 2904247, razglasi za ničen;
               
            
                  — v.
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: odškodninski zahtevek, ki temelji na tem, da je Komisija napačno izvršila sodbo z 21. septembra 2017, Ferriera Valsabbia in drugi/Komisija (C-86/15 P in C-87/15 P, EU:C:2017:717), kar pomeni kršitev člena 266, prvi odstavek, PDEU in člena 41(3) Listine Evropske unije o temeljnih pravicah.
                  V zvezi s tem se zatrjuje, da Komisija ni nakazala vseh zamudnih obresti od sankcije, vrnjene na podlagi sodbe.
               
            
                  2.
               
               
                  Drugi tožbeni razlog: predlog za razglasitev ničnosti na podlagi kršitve in napačne uporabe členov 266 in 296 PDEU. Kršitev in napačna uporaba člena 46 Statuta Sodišča Evropske unije. Pomanjkljivost obrazložitve dopisa Komisije z dne 30. aprila 2021. Napačna uporaba prava in očitna napaka pri presoji.
                  V zvezi s tem se zatrjuje, da dopis, s katerim je Komisija zavrnila plačilo zamudnih obresti tožeči stranki, ni ustrezno obrazložen in krši načela zastaranja.
               
            
                  3.
               
               
                  Tretji tožbeni razlog: predlog za razglasitev ničnosti na podlagi kršitve in napačne uporabe členov 266 PDEU in Delegirane uredbe (EU) št. 1268/2012. (1)
                  
                  V zvezi s tem se zatrjuje, da člen 85a(2) Delegirane uredbe (ES, EURATOM) št. 2342/2002, (2) na katerega se Komisija sklicuje v dopisu z dne 30. aprila 2021, v trenutku povrnitve sankcije ni več veljal, in se torej ni več uporabljal.
               
            
         (1)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije 2012, L 362, str. 1).
      
         (2)  Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL 2002, L 357, str. 1).